Hvis du selv vil vælge, hvem der skal have erstatningen udbetalt, skal du indsætte en begunstiget i din Livsforsikring.
Du kan ændre din Livsforsikrings begunstigelse alt efter din situation, du kan vælge flere personer som begunstigede, eller du kan vælge en forening, hjælpeorganisation eller lignende.
Ved at lave en såkaldt uigenkaldelig begunstigelse, kan eventuelle tvangsarvinger ikke anfægte Livsforsikringens begunstigelse. En uigenkaldelig begunstigelse kan kun ændres, hvis den begunstigede accepterer det.